Taagken Jesus‑em maligsaaghteni kayagtekii angyakun aghviqestiisqelluki naayvam inglunganun,
ellngan aglaghtuutesimaluki yulghuteghllaget.
Yulghuteghllaget aglaghtuutesamiki ellnginaghmi naayghamun mayuqaq yughaghnaluni.
Tawani ighivgaghmi Jesus ellnginaamaluku,
angyat unꞌga naayvami awavaghluteng,
elngaatall imaghlliiqat qayughllak aygughnaghuskangi.
Akulegkeni three‑kellaagenkuk,
six‑eklaagenkuk unaanguluku Jesus‑em takukii maligsaaghteni meghem qaayngakun piyugmeng.
Maligsaaghtet esghaghluku meghqun piyulghii kakavniiqat.
Enkaam akilghuukat,
“Taghneghaaguq.”
Tawaninginaq Jesus‑em pikii,
“Alingegpenasi,
Whanganguunga!”
Taagken Peter‑em pikaa,
“Ataneq,
ipa elpengukuvek tagsighnga elpenun aglaghlanga meghem qaayngakun.”
Jesus‑em pikaa,
“Tagi.”
Enkaam Peter ateghluni angyameng,
meghem qaayngakun piyugmeng aglaqaq Jesus‑mun.
Iwernga anuqa elpeksamigu alingegkaq,
kalevutkelluku akilghuukaq,
“Ataneq,
yugulinga!”
Tawaninginaq Jesus‑em akuqaghluku pikaa,
“Ugpeqilleghqestaapiguuten!
Sangavek malghuklizin?”
Angyamun uugtaquklu ellmaaragtekaq.
Enkaam angyamelnguut maniguqaat Jesus.
Pikaat,
“Ipapestaaq Kiyaghneghem Ighneqaaten!”
Taagken naayvaq aghvighluku tamlakat Gennesaret‑kun.
Tamaakumiit liisuqsamegteggu Jesus,
ungipaasaghtiisqegkiit village‑enilnguut qinuyugtiighit tagitesqelluki Jesus‑mun.
Maniguututkiit qinuyulghiit waran saaftesqelluku keniikun enkaam qamaglluteng tamaakut saaftilghiit naallghutellengegkat.
Taagken Jesus‑em maligsaaghteni kayagtekii angyakun aghviqestiisqelluki naayvam inglunganun,
ellngan aglaghtuutesimaluki yulghuteghllaget.
Yulghuteghllaget aglaghtuutesamiki ellnginaghmi naayghamun mayuqaq yughaghnaluni.
Tawani ighivgaghmi Jesus ellnginaamaluku,
angyat unꞌga naayvami awavaghluteng,
elngaatall imaghlliiqat qayughllak aygughnaghuskangi.
Akulegkeni three‑kellaagenkuk,
six‑eklaagenkuk unaanguluku Jesus‑em takukii maligsaaghteni meghem qaayngakun piyugmeng.
Maligsaaghtet esghaghluku meghqun piyulghii kakavniiqat.
Enkaam akilghuukat,
“Taghneghaaguq.”
Tawaninginaq Jesus‑em pikii,
“Alingegpenasi,
Whanganguunga!”
Taagken Peter‑em pikaa,
“Ataneq,
ipa elpengukuvek tagsighnga elpenun aglaghlanga meghem qaayngakun.”
Jesus‑em pikaa,
“Tagi.”
Enkaam Peter ateghluni angyameng,
meghem qaayngakun piyugmeng aglaqaq Jesus‑mun.
Iwernga anuqa elpeksamigu alingegkaq,
kalevutkelluku akilghuukaq,
“Ataneq,
yugulinga!”
Tawaninginaq Jesus‑em akuqaghluku pikaa,
“Ugpeqilleghqestaapiguuten!
Sangavek malghuklizin?”
Angyamun uugtaquklu ellmaaragtekaq.
Enkaam angyamelnguut maniguqaat Jesus.
Pikaat,
“Ipapestaaq Kiyaghneghem Ighneqaaten!”
Taagken naayvaq aghvighluku tamlakat Gennesaret‑kun.
Tamaakumiit liisuqsamegteggu Jesus,
ungipaasaghtiisqegkiit village‑enilnguut qinuyugtiighit tagitesqelluki Jesus‑mun.
Maniguututkiit qinuyulghiit waran saaftesqelluku keniikun enkaam qamaglluteng tamaakut saaftilghiit naallghutellengegkat.